《舟中即事》
宋代·胡仲弓

携家驱宦牒，短棹泛桃源。
人语联篷屋，渔歌隔水村。
云归千嶂合，雨过一江浑。
为爱招提近，缆船杨柳根。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。